A Periophthalmus variabilis a csontos halak (Osteichthyes) főosztályának a sugarasúszójú halak (Actinopterygii) osztályába, ezen belül a sügéralakúak (Perciformes) rendjébe, a gébfélék (Gobiidae) családjába és az iszapugró gébek (Oxudercinae) alcsaládjába tartozó faj.

Előfordulása 
A Periophthalmus variabilis előfordulási területe az Indiai-óceán keleti része és a Csendes-óceán nyugati része között van. A következő országok partjain található meg: Thaiföld, Malajzia, Szingapúr és Indonézia.

Megjelenése 
Ez a halfaj legfeljebb 6,4 centiméter hosszú. A hátúszóján 9-12 tüske és 112 sugár, míg a farok alatti úszóján 1 tüske és 10-12 sugár ül. Az oldalvonala mentén 48-60, míg a tarkója tájékán 17-22 pikkelye van. Az első hátúszó színezete és mintázata példányonként változó, azonban a legtöbbjük esetében van egy barna vagy fekete csík, amelynek a végén egy vöröses narancssárga folt ül. Ez a hátúszó közepesen magas és hátrafelé kerekített; az első tüskéje hosszabb, mint a többi. A második hátúszón is van egy fekete sáv; továbbá a szélei sárgák vagy narancssárgák. A mellúszók és a farokúszó vöröses narancssárga színűek.

Életmódja 
Trópusi halfaj, amely a sós- és brakkvízben él. Az oxigént képes, egyenesen a levegőből kivenni, azzal a feltétellel, ha nedvesek a kopoltyúi és a bőre. A víz alá is lemerülhet.

Források 
Periophthalmus variabilis Eggert, 1935 FishBase
Jaafar, Z., M. Perrig and L.M. Chou, 2009. Periophthalmus variabilis (Teleostei: Gobiidae: Oxudercinae), a valid species of mudskipper, and a re-diagnosis of Periophthalmus novemradiatus. Zool. Sci. 26:309-314.

Oxudercinae
Halfajok
A Csendes-óceán halai
Az Indiai-óceán halai
Ázsia halai